CELEX: 62008CA0472
Language: fi
Date: 2010-01-21 00:00:00
Title: Asia C-472/08: Unionin tuomioistuimen tuomio (ensimmäinen jaosto) 21.1.2010 (Augstākās tiesas Senāts (Latvian tasavalta) esittämä ennakkoratkaisupyyntö) — Alstom Power Hydro v. Valsts ieņēmumu dienests (Ennakkoratkaisupyyntö — Kuudes arvonlisäverodirektiivi — 18 artiklan 4 kohta — Kansallinen lainsäädäntö, jossa säädetään kolmen vuoden vanhentumisajasta arvonlisäveron ylimenevien osien palauttamiselle)

13.3.2010   
            
            
               FI
            
            
               Euroopan unionin virallinen lehti
            
            
               C 63/14
            
         Unionin tuomioistuimen tuomio (ensimmäinen jaosto) 21.1.2010 (Augstākās tiesas Senāts (Latvian tasavalta) esittämä ennakkoratkaisupyyntö) — Alstom Power Hydro v. Valsts ieņēmumu dienests
   (Asia C-472/08) (1)
   
   (Ennakkoratkaisupyyntö - Kuudes arvonlisäverodirektiivi - 18 artiklan 4 kohta - Kansallinen lainsäädäntö, jossa säädetään kolmen vuoden vanhentumisajasta arvonlisäveron ylimenevien osien palauttamiselle)
   2010/C 63/21
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Kantaja: Alstom Power Hydro
   
      Vastaaja: Valsts ieņēmumu dienests
   
      Oikeudenkäynnin kohde
   
   Ennakkoratkaisupyyntö — Augstākās tiesas Senāts — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 18 artiklan 4 kohdan tulkinta — Kansallinen lainsäädäntö, jossa säädetään kolmen vuoden määräajasta liikaa kannetun veron palauttamista koskevien hakemusten esittämiselle
   
      Tuomiolauselma
   
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 18 artiklan 4 kohtaa on tulkittava niin, että sen kanssa ei ole ristiriidassa sellainen pääasiassa kyseessä olevan kaltainen jäsenvaltion lainsäädäntö, jossa säädetään kolmen vuoden vanhentumisajasta tämän jäsenvaltion verohallinnon perusteettomasti kantamien arvonlisäveron ylimenevien osien palauttamista koskevalle hakemukselle.
   
      (1)  EUVL C 327, 20.12.2008.